1874 સુધીમાં સિલ્હટ જિલ્લામાં મોટા પાયે ચાના બગીચા બની ગયા હતા. કોલકાતાથી ખૂબ દૂર અને આસામની નજીક આ વિસ્તાર હતો. તેથી અંગ્રેજોએ વહીવટી સરળતા ખાતર અને આસામ પ્રાંત પણ આર્થિક રીતે મજબૂત થાય એટલે સિલ્હટ જિલ્લાને આસામમાં ભેળવી દીધો હતો. ચાના બગીચાની મોટી આવક હતી. તેથી આસામ સરકારને રેવેન્યૂ મળવા લાગી, પણ આસામ પ્રાંતમાં બંગાળીઓની સંખ્યા વધી ગઈ. લગભગ આખો જિલ્લો બંગાળી બગીચા માલિકો અને મુખ્યત્વે બંગાળી મુસ્લિમ ચાના કામદારોનો હતો. સિલ્હટની પહાડીઓ ઉપરાંત કછારમાં ખેતી માટે પણ મોટા પાયે બંગાળી મુસ્લિમો આવીને વસવા લાગ્યા હતા.